**ПРОЕКТ!**

**Д О Г О В О Р**

**№ …………………………/ ………………….**

Днес, ……………………….., в гр. Сопот между:

1. **ОБЩИНА** Сопот, гр.Сопот, ул.“Иван Вазов“ №34, ЕИК по БУЛСТАТ: ……………., представлявана от **Деян Филчев Дойнов – Кмет на Община Сопот и …………….. - Гл. счетоводител**, наричана по-долу за краткост **ВЪЗЛОЖИТЕЛ,** от една страна,

и

2. **„…………………………..” ………………..**, ЕИК/БУЛСТАТ ………………………….., IBAN …………………………….. BIG ……………….. при банка ……………………………., със седалище и адрес на управление гр. ……………………, ул. ………………№ ..….., представлявано от …………………………….,

определен за изпълнител, след проведена процедура по чл.18, ал.1, т.12 от ЗОП за възлагане на обществена поръчка № ………………… (*уникален номер на поръчката в Регистъра на обществени поръчки),* наричан по- долу за краткост **ИЗПЪЛНИТЕЛ**, от друга страна,

и на основание Решение № ……. от ………….2016 година на кмета на Община Сопот, се сключи настоящият договор, с който страните по него се споразумяха за следното:

1. **ПРЕДМЕТ НА ДОГОВОРА**

**Чл. 1.(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯ** приема да извърши срещу заплащане дейностите, включени в обществена поръчка с предмет: **“ИЗГОТВЯНЕ НА ОБЩ УСТРОЙСТВЕН ПЛАН НА ОБЩИНА СОПОТ”,** съгласно Техническата спецификация и Плановото задание за общ устройствен план на Община Сопот, Техническото предложение за изпълнение на поръчката и Ценовото предложение на **ИЗПЪЛНИТЕЛЯ**, представляващи съответно **Приложения № 1, № 2, № 3**, неразделна част от този договор**.**

**(2) Предметът на договора обхваща следните дейности:**

1. **Дейност 1** – Изготвяне на предварителен и окончателен проект за общ устройствен план на Община Сопот;
2. **Дейност 2** - Изготвяне на екологична оценка и оценка за съвместимост на проекта.

**(3)** Дейностите по ал.2 следва да бъдат реализирани в съответствие с изискванията на действащото европейско и национално законодателство, съгласно дадените становища на компетентните органи, а именно: Становище на Регионална инспекция по околна среда и водите (РИОСВ) – Пловдив и Становище на Националния институт за недвижимо културно наследство и съгласно Плановото задание за общ устройствен план на Община Сопот, както и Предложението за изпълнение на поръчката на **ИЗПЪЛНИТЕЛЯ** – ***Приложение № 2***.

**(4) ИЗПЪЛНИТЕЛЯТ** се задължава да изготви Общия устройствен план на Община Сопот с персонала от експерти и ръководители, представени в офертата му.

**II.ЦЕНА И НАЧИН НА ПЛАЩАНЕ**

**Чл. 2.(1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** общо възнаграждение /крайна цена/ в размер **на** **....................................................лева, без ДДС,** представляващи **........................................................ лв.** **с ДДС**, съгласно Ценовото предложение на ИЗПЪЛНИТЕЛЯ - **Приложение № 3**, неразделна част от договора.

**(2)** Възнаграждението по ал.1 се заплаща от **ВЪЗЛОЖИТЕЛЯ**, в случай, че дейностите бъдат реализирани качествено и в сроковете, посочени в настоящия договор.

**(3)** В ценовото предложение на **ИЗПЪЛНИТЕЛЯ** са посочени цени, които са определящи за извършването на отделни плащания от страна на **ВЪЗЛОЖИТЕЛЯ**, както и за определяне на размера на конкретните неустойки, предвидени в този договор.

**(4)** Цената по ал. 1 е окончателна за времето на изпълнение на Договора и не подлежи на промяна**,** освен ако промяната не се изразява в намаляване на договорените цени в интерес на **ВЪЗЛОЖИТЕЛЯ.**

**Чл. 3. (1)** Възнаграждението по чл.2, ал.1 ще се изплаща, както следва:

**а) Авансово плащане** - в размер на **20**  (двадесет) **%** от стойността по чл. 2, ал.1 платимо в срок от 30 (тридесет) календарни дни от датата на сключване на настоящия договор и трансфер от финансиращия орган – МРРБ и представена фактура в оригинал. Авансовото плащане се приспада от междинното плащане.

**б) Междинно плащане –** в размер на **60** (шестдесет) **%** от стойността, посочена в чл. 2, ал.1 с приспаднато получено авансово плащане, платимо в срок от 30 (тридесет) календарни дни от подписване на констативния протокол по чл.5, ал.7, с който **ВЪЗЛОЖИТЕЛЯТ** приема изготвения от **ИЗПЪЛНИТЕЛЯ** предварителен проект на ОУПО и трансфер на средствата от финансиращия орган – МРРБ и представена оригинална фактура.

**в) Окончателно плащане - в размер, равен на остатъка от стойността по чл.2, ал.1,** платима в срок от 30 (тридесет) календарни дни от подписване на констативния протокол по чл.5, ал.7 и констативния протокол по чл.7, ал.3, с които **ВЪЗЛОЖИТЕЛЯТ** приема изготвения от **ИЗПЪЛНИТЕЛЯ** окончателен проект на ОУПО и окончателен вариант на екологична оценка и оценка за съвместимост и представена оригинална фактура.

**(2)** Плащанията по настоящия договор ще се извършват в лева по банков път по следната сметка на **ИЗПЪЛНИТЕЛЯ:**

**БАНКА: клон/ офис:……………………………..**

**BIC код на банката: ............................................**

**IBAN: ....................................................**

**(3)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени на данните по ал. 2 **в срок от 3 дни**, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**III. ВЛИЗАНЕ В СИЛА. СРОКОВЕ**

**Чл. 4.** **(1)** Договорът влиза в сила от датата на подписването му. Крайният срок за реализиране на всички дейности е не по-късно от 30.09.2018 година.

**(2)** Срокът за изпълнение на дейностите са, както следва:

1. **За изработване на Опорен план-** ……… месеца, считано от датата на сключване на договора**.**

2. **За изработване на предварителен проект на ОУПО -** ……… месеца, считано от датата на възлагането, чрез изпращане на **възлагателно писмо** от **ВЪЗЛОЖИТЕЛЯ** до **ИЗПЪЛНИТЕЛЯ.**

3. **За изработване на окончателен проетк на ОУПО** - ……… месеца, считано от получаването на **писмено уведомление** от **ВЪЗЛОЖИТЕЛЯ**, че необходимите процедури по обсъждане и съгласуване на предварителния проект за ОУП, съгласно изискванията на чл. 127 от Закона за устройство на територията, са проведени;

4. **За изготвяне на екологична оценка и оценка за съвместимост -** ……… месеца, считано от датата на възлагането чрез изпращане на **възлагателно писмо** от **ВЪЗЛОЖИТЕЛЯ** до **ИЗПЪЛНИТЕЛЯ.**

5. **За изготвяне на** окончателен вариант на екологична оценка и оценка за съвместимост - ………… месеца, считано от получаването на **писмено уведомление** от **ВЪЗЛОЖИТЕЛЯ**, че консултациите относно екологичната оценка и/или оценката за съвместимост са приключили и следва да се направят съответни корекции;

**(3)** Експертните и обществените обсъждания се извършват в два цикъла – по един цикъл за съгласуването и одобряването съответно на предварителния и окончателния проект за ОУПО, на ЕО. Оценката за времето, необходимо за тяхното провеждане, както и времето необходимо за работата на техническата комисия, не се включват в ефективното работно време, предложено от участниците

**IV. ПРИЕМАНЕ НА РАБОТАТА**

**Чл. 5. (1)** **ИЗПЪЛНИТЕЛЯТ** предава, а **ВЪЗЛОЖИТЕЛЯТ** приема изготвения Опорен план, изготвен съгласно условията на настоящия договор с подписването на отделен двустранен **приемателно-предавателин протокол**, подписан от страните по договора. Документите се предават на **ВЪЗЛОЖИТЕЛЯ** в един оригинал на хартиен носител и в цифров вид върху технически носител, в 4 броя копия.

**(2)** В срок от **5 (пет) работни дни** след получаване на Опорния план, **ВЪЗЛОЖИТЕЛЯТ** е длъжен да го приеме или да даде указания за промяна му. Указанията за промяна се изпращат от **ВЪЗЛОЖИТЕЛЯ** до **ИЗПЪЛНИТЕЛЯ** в писмена форма.

**(3)** В случай, че **ВЪЗЛОЖИТЕЛЯТ** приеме изготвения от **ИЗПЪЛНИТЕЛЯ** **Опорен план**, в срока по ал. 2 се съставя **констативен протокол** за качественото и в срок изпълнение на дейността, подписан от оторизираните представители на страните по договора.

**(4)** Когато бъдат установени несъответствия на изпълнените дейности с нормативните изисквания, с Техническата спецификация и/или Плановото задание за Общ устройствен план на община Сопот – Приложение № 1 към настоящия договор, или бъдат констатирани някакви недостатъци, **ВЪЗЛОЖИТЕЛЯТ** може да откаже приемането на изработеното и да върне документацията на **ИЗПЪЛНИТЕЛЯ** за отстраняване на несъответствията. Констатираните отклонения и недостатъци се описват в **протокол**, в който се посочва и подходящ срок, не по-дълъг от 10 (десет) дни, за отстраняването им за сметка на **ИЗПЪЛНИТЕЛЯ.** **ИЗПЪЛНИТЕЛЯТ** нанася необходимите промени и го предоставя отново за съгласуване от **ВЪЗЛОЖИТЕЛЯ**.

**(5)** **ИЗПЪЛНИТЕЛЯТ** предава, а **ВЪЗЛОЖИТЕЛЯТ** приема изготвения проект за ОУПО, изготвен съгласно условията на настоящия договор във всяка от двете фази (предварителен проект и окончателен проект), с подписването на отделни двустранни **приемателно-предавателни протоколи**, подписани от страните по договора. Документите се предават на **ВЪЗЛОЖИТЕЛЯ** в един оригинал на хартиен носител и в цифров вид върху технически носител, в 4 броя копия.

**(6)** В срок от **5 (пет) работни дни** след получаване на проектите – предварителен/окончателен, **ВЪЗЛОЖИТЕЛЯТ** е длъжен да го приеме или да даде указания за промяна му. Указанията за промяна се изпращат от **ВЪЗЛОЖИТЕЛЯ** до **ИЗПЪЛНИТЕЛЯ** в писмена форма.

**(7)** В случай, че **ВЪЗЛОЖИТЕЛЯТ** приеме изготвения от **ИЗПЪЛНИТЕЛЯ** **съответен** **проект за ОУПО**, в срока по ал. 2 се съставя **констативен протокол** за качественото и в срок изпълнение на конкретната дейност, подписан от оторизираните представители на страните по договора.

**(8)** Когато бъдат установени несъответствия на изпълнените дейности с нормативните изисквания, с Техническата спецификация и/или Плановото задание за Общ устройствен план на община Сопот – Приложение № 1 към настоящия договор, или бъдат констатирани някакви недостатъци, **ВЪЗЛОЖИТЕЛЯТ** може да откаже приемането на изработеното и да върне документацията на **ИЗПЪЛНИТЕЛЯ** за отстраняване на несъответствията. Констатираните отклонения и недостатъци се описват в **протокол**, в който се посочва и подходящ срок, не по-дълъг от 10 (десет) дни, за отстраняването им за сметка на **ИЗПЪЛНИТЕЛЯ.** **ИЗПЪЛНИТЕЛЯТ** нанася необходимите промени и го предоставя отново за съгласуване от **ВЪЗЛОЖИТЕЛЯ**.

**Чл. 6.** **ВЪЗЛОЖИТЕЛЯТ** е длъжен в срока по чл. 5, ал. 2 и/или ал.6 писмено да уведоми **ИЗПЪЛНИТЕЛЯ** за установените в съответствие с чл. 5, ал. 4 и/или ал.8 недостатъци.

**Чл.7. (1)** **ИЗПЪЛНИТЕЛЯТ** предава, а **ВЪЗЛОЖИТЕЛЯТ** приема изготвената **екологична оценка и оценка за съвместимост**, изготвени съгласно условията на настоящия договор, с подписването на двустранни **приемателно-предавателни протоколи**, подписани от страните по договора. Документите се предават на **ВЪЗЛОЖИТЕЛЯ** в един оригинал на хартиен носител и в цифров вид върху технически носител, в 4 броя копия.

 **(2)** В срок от **5 (пет) работни дни** след получаването им, **ВЪЗЛОЖИТЕЛЯТ** е длъжен да го приеме или да даде указания за промяна му. Указанията за промяна се изпращат от **ВЪЗЛОЖИТЕЛЯ** до **ИЗПЪЛНИТЕЛЯ** в писмена форма.

**(3)** В случай, че **ВЪЗЛОЖИТЕЛЯТ** приеме изготвените от **ИЗПЪЛНИТЕЛЯ** **екологична оценка и оценка за съвместимост**, в срока по ал. 2 се съставя **констативен протокол** за качественото и в срок изпълнение на конкретната дейност, подписан от оторизираните представители на страните по договора.

**(4)** Когато бъдат установени несъответствия на изпълнените дейности с нормативните изисквания, с Техническата спецификация и/или Плановото задание за Общ устройствен план на община Сопот – Приложение № 1 към настоящия договор, или бъдат констатирани някакви недостатъци, **ВЪЗЛОЖИТЕЛЯТ** може да откаже приемането на изработеното и да върне документацията на **ИЗПЪЛНИТЕЛЯ** за отстраняване на несъответствията. Констатираните отклонения и недостатъци се описват в **протокол**, в който се посочва и подходящ срок, не по-дълъг от 10 (десет) дни, за отстраняването им за сметка на **ИЗПЪЛНИТЕЛЯ. ИЗПЪЛНИТЕЛЯТ** нанася необходимите промени и го предоставя отново за съгласуване от **ВЪЗЛОЖИТЕЛЯ.**

**Чл.8.** **ВЪЗЛОЖИТЕЛЯТ** е длъжен в срока по чл. 7, ал. 2 писмено да уведоми **ИЗПЪЛНИТЕЛЯ** за установените в съответствие с чл. 7, ал. 4 недостатъци.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** **(1)** **ИЗПЪЛНИТЕЛЯТ** се задължава:

1. Да изпълни възложената му работа в съответствие с изискванията на **ВЪЗЛОЖИТЕЛЯ;**
2. Да осигури необходимия персонал и ръководители за качествено изпълнение на договора;
3. Да организира и съгласува работата на персонала и ръководителите по т.2;
4. Да приема и разглежда всички писмени възражения на **ВЪЗЛОЖИТЕЛЯ** относно недостатъците, допуснати при изпълнение на договора, и да ги отстранява за своя сметка, в посочените срокове;
5. Да води подробна, точна и редовна счетоводна и друга отчетна документация за извършените услуги и разходи по настоящия договор, в съответствие с изискванията на законодателството, която да подлежи на точно идентифициране и проверка;
6. Да информира **ВЪЗЛОЖИТЕЛЯ** за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на **ВЪЗЛОЖИТЕЛЯ;**
7. Да изпълни всички дейности по предмета на настоящия договор качествено, в обхвата, сроковете и при спазване на условията, посочени в договора, Техническата спецификация, Плановото задание за ОУПО, действащата нормативна уредба и техническото си предложение – Приложение № 2 към настоящия договор;
8. Да сключи договор за подизпълнение, когато е обявил в офертата си ползването на подизпълнител.

**9**. Да изпълнява задълженията си самостоятелно без подизпълнители/съвместно със следните подизпълнители, посочени в офертата му: .........................; вид на работите от предмета на поръчката, които ще извършва: ………………...; дял в проценти от стойността на обществената поръчка, съответстващ на тези работи: ……% (словом: ………………. процента).

1.след сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата.

2.**ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

3. Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

3.1. за новия подизпълнител не са налице основанията за отстраняване в процедурата;

3.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

4. При замяна или включване на подизпълнител **ИЗПЪЛНИТЕЛЯТ** представя на Възложителя всички документи, които доказват изпълнението на условията по т.3.

5. В срок до 5 календарни дни от сключване на настоящия договор **ИЗПЪЛНИТЕЛЯТ** се задължава да сключи договор за подизпълнение с подизпълнителя, посочен в договора.

6.В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и ал.11 от ЗОП.

7.Подизпълнителите нямат право да превъзлагат една или повече от дейностите, които са включени в предмета на договора за подизпълнение.

8. Не е нарушение на забраната по т.7. доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**(4) ИЗПЪЛНИТЕЛЯТ** има право:

1. Да получи уговореното в договора възнаграждение при условията и сроковете на настоящия договор;
2. Да иска и да получава от **ВЪЗЛОЖИТЕЛЯ** необходимото съдействие за изпълнение на задълженията си по настоящия договор, както и всички необходими документи, информация и данни, пряко или косвено свързани или необходими за изпълнение предмета на настоящия договор.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** **(1)** **ВЪЗЛОЖИТЕЛЯТ** има право:

1. Да контролира изпълнението на поетите от **ИЗПЪЛНИТЕЛЯ** договорни задължения. Указанията на **ВЪЗЛОЖИТЕЛЯ** чрез упълномощените от него лица в изпълнение на това му правомощие са задължителни за **ИЗПЪЛНИТЕЛЯ**, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното;
2. Да иска от **ИЗПЪЛНИТЕЛЯ** да изпълни възложената работа в срок и без отклонения от договореното;

**(2)** **ВЪЗЛОЖИТЕЛЯТ** се задължава:

1. Да заплати уговорената цена по начина и в срокове, уговорени в чл. 3 от настоящия договор;
2. Да оказва необходимото съдействие на **ИЗПЪЛНИТЕЛЯ** при и по повод изпълнение на задълженията му по настоящия договор;
3. Да предостави на **ИЗПЪЛНИТЕЛЯ** необходими документи, информация и данни, пряко или косвено свързани или необходими за изпълнение предмета на настоящия договор;
4. Да уведоми писмено **ИЗПЪЛНИТЕЛЯ** за становището си относно предоставените му за одобрение документи;
5. Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща конфиденциален характер и изрично упомената от **ИЗПЪЛНИТЕЛЯ** като такава в представената от него оферта.

**VII. КОМУНИКАЦИЯ**

**Чл. 11.** За реализирането целите на настоящия договор, страните определят следните лица:

**1. ЗА ВЪЗЛОЖИТЕЛЯ:**

**…………………………………..**

**2. ЗА ИЗПЪЛНИТЕЛЯ:**

 **………………………………….**

**VIII. ГАРАНЦИЯ ЗА ОБЕЗПЕЧАВАНЕ ИЗПЪЛНЕНИЕТО НА ДОГОВОРА**

**Чл.12. (1)** За обезпечаване изпълнението на настоящия договор, при подписването му, **ИЗПЪЛНИТЕЛЯТ** представи документ за внесена гаранция за изпълнение на задълженията си по него, във вид на - ..............................................., (съгласно чл.111, ал.5, т. ..........ЗОП).

**(2)** Представената от **ИЗПЪЛНИТЕЛЯ** гаранция е в размер на 3 % от стойността на договора или: .................................................. ( ........................................) лева без ДДС.

**(3)** Разходите във връзка с предоставянето на банковата гаранция са за сметка на **ИЗПЪЛНИТЕЛЯ.**

**Чл. 13. (1)** Гаранцията за изпълнение на договора се освобождава в 30-дневен срок след **приключване на договора и качественото му изпълнение;**

**(2)** **ВЪЗЛОЖИТЕЛЯТ** не дължи на **ИЗПЪЛНИТЕЛЯ** лихви върху сумите по гаранцията за изпълнение, за времето, през което тези суми законно са престояли при него.

**Чл. 14.** **(1)** **ВЪЗЛОЖИТЕЛЯТ** има право да усвои цялата и/или част от гаранцията за изпълнение на договора в случай на неизпълнение на някое от задълженията на **ИЗПЪЛНИТЕЛЯ**, поети с настоящия договор, както и когато прекъсне или системно забави изпълнението на задължение/ята си по договора. Претърпените от **ВЪЗЛОЖИТЕЛЯ** вреди в по-голям размер се претендират и удовлетворяват по общия ред, съгласно законодателството на Република България.

 **(2)** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**IX. ОТГОВОРНОСТ И САНКЦИИ**

**Чл.15.** При забавено изпълнението на задълженията по този договор, по вина на **ИЗПЪЛНИТЕЛЯ**, той дължи на изправната страна неустойки в размер на 0.2% от стойността на съответната дейност, която е забавена, за всеки ден забава, но не повече от **10% (десет процента).**

**Чл.16.** При забава на плащане, **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на законната лихва.

**Чл.17.** При прекратяване на договора едностранно от **ВЪЗЛОЖИТЕЛЯ,** последният дължи на **ИЗПЪЛНИТЕЛЯ** и заплащане на стойността на извършените до датата на прекратяването дейности въз основа на двустранно съставен и подписан констативен протокол за извършените неизплатени дейности.

**Чл.18**.Изплащането на неустойката не лишава изправната страна от правото да търси реално изпълнение и обезщетение за претърпени вреди.

**X. НЕПРЕДВИДЕНИ ОБСТОЯТЕЛСТВА**

**Чл.19.** Непредвидени обстоятелства са обстоятелства съгласно пар.2, т.27 от ДР на ЗОП.

**Чл. 20. (1)** Никоя от страните по договора не носи отговорност за неизпълнение или забавено изпълнение на свое задължение в резултат на настъпило събитие, което може да бъде определено като непредвидени обстоятелства, в това число и за причинените от това неизпълнение вреди.

**(2)** Ако страните са били в забава преди възникването на непредвидените обстоятелства, те не могат да се позовават на тях при неизпълнение на задълженията си по настоящия договор.

**Чл. 21. (1)** Страната, която се позове на непредвидени обстоятелство по смисъла на чл. 19, което е причина за неизпълнение на задължения по договора, е длъжна в петдневен срок писмено да уведоми другата страна за настъпването, съответно за преустановяване на въздействието на непредвиденото обстоятелство, както и какви са възможните последици от него за изпълнението на договора.

**(2)** Към известието по ал. 1 се прилагат всички релевантни и/или нормативно установени доказателства за настъпването, естеството, размера на непредвидените обстоятелства и причинната връзка между това обстоятелство и невъзможността за изпълнение.

**(3)** В случай че някое от доказателствата по ал. 2 се издава от компетентните органи в срок, по-дълъг от посочения в ал. 1, страната, изпълнението на чието задължение е възпрепятствано от непредвидени обстоятелства е длъжна с известието по ал. 1 да съобщи за това обстоятелство и в петдневен срок след предоставянето на съответното доказателство от компетентния орган да уведоми другата страна и да й представи доказателството.

(4) При неуведомяване по ал. 1 се дължи обезщетение за настъпилите вреди.

**Чл. 22. (1)** При позоваване на непредвидени обстоятелства страната, изпълнението на чието задължение е възпрепятствано от тях, е длъжна да предприеме всички възможни мерки, за да ограничи последиците от настъпването им.

**(2)** Страната е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непредвидени обстоятелства.

**Чл. 23. (1)** Страната, изпълнението на чието задължение е възпрепятствано от непредвидени обстоятелства, ведно с уведомлението по чл. 21, ал. 1 изпраща до другата страна уведомление за спиране на изпълнението на договора до отпадане на непредвидените обстоятелства.

**(2)** След отпадане на непредвидените обстоятелства, страната, изпълнението на чието задължение е възпрепятствано от тях, писмено с известие в петдневен срок уведомява другата страна за възобновяване на изпълнението на договора.

**(3)** Ако след изтичане на петдневния срок по ал. 2, страната, която е дала известието за спиране по ал. 1, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 (пет) дни.

**(4)** Ако и след изтичане на срока, определен в известието по ал. 3, страната, която е дала известието по ал. 1, не възобнови изпълнението на договора, изправната страна има право да прекрати договора и да получи неустойката за неизпълнение на договора.

**Чл. 24. (1)** Срокът за изпълнение на договора се удължава с времето, през което изпълнението е било невъзможно поради непредвидени обстоятелства, за наличието на които другата страна е била надлежно уведомена и е приела съществуването им, на база на представените документи и доказателства.

**(2)** **ИЗПЪЛНИТЕЛЯТ** е длъжен да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това.

**(3)** Срокът за изпълнение се удължава с периода на забавянето на изпълнението на договора и се възстановява от получаването на уведомлението по чл. 23, ал. 2.

**(4)** За периода на спиране на изпълнението плащанията по договора не се дължат.

**Чл. 25. (1)** Когато непредвидените обстоятелства, възпрепятстват по такъв начин изпълнението на задълженията по договора, че на практика водят до невъзможност за изпълнението на договора като цяло, страната, изпълнението на чиито задължения е възпрепятствано от тях, писмено с известие уведомява насрещната страна за това обстоятелство.

**(2)** След получаване на известието по ал. 1, насрещната страна има право да прекрати договора.

**XI. ПЕРСОНАЛ**

**Чл. 26. (1)** За изпълнение предмета на настоящия договор **ИЗПЪЛНИТЕЛЯТ** осигурява персонала и ръководителите, посочени в офертата, неразделна част от този договор.

**(2)** **ИЗПЪЛНИТЕЛЯТ** няма право да сменя лицата, посочени в офертата му, без предварително писмено съгласие на **ВЪЗЛОЖИТЕЛЯ**.

**(3) ИЗПЪЛНИТЕЛЯТ** по своя инициатива предлага смяна член на персонала или ръководител в следните случаи:

1. При смърт на експерта;
2. При невъзможност да изпълнява възложената му работа, поради болест, довела до трайна неработоспособност на експерта;
3. При необходимост от замяна на експерта поради причини, които не зависят от **ИЗПЪЛНИТЕЛЯ**;
4. Когато експертът бъде осъден на лишаване от свобода за умишлено престъпление от общ характер;
5. При лишаване на експерта от правото да упражнява определена професия или дейност, пряко свързана с дейността му в изпълнението на настоящия договор.

**(4)** В случаите по ал. 3, **ИЗПЪЛНИТЕЛЯТ** дава на **ВЪЗЛОЖИТЕЛЯ** писмено уведомление, в което мотивира предложението си за смяна на експерта и прилага доказателства за наличието на някое от основанията по ал.3. С уведомлението, **ИЗПЪЛНИТЕЛЯТ** предлага експерт, който да замени досегашния експерт, като новият експерт трябва да притежава еквивалентна квалификация като тази на заменяния експерт и професионален опит, не по-малък от неговия.

**(5)** **ВЪЗЛОЖИТЕЛЯТ** може да приеме замяната или мотивирано да откаже предложения експерт. При отказ от страна на **ВЪЗЛОЖИТЕЛЯ** да приеме предложения експерт**, ИЗПЪЛНИТЕЛЯТ** предлага друг експерт с ново уведомление по реда на ал. 4.

**(6)** Допълнителните разходи, възникнали в резултат от смяната на експерта, са за сметка на **ИЗПЪЛНИТЕЛЯ.**

**(7)** В случай, че даден експерт не е сменен незабавно и е минал период от време, преди новият експерт да поеме неговите функции, **ВЪЗЛОЖИТЕЛЯТ** може да поиска от **ИЗПЪЛНИТЕЛЯ** да назначи временен служител до идването на новия експерт, или да предприеме други мерки, за да компенсира временното отсъствие на този експерт.

**XII. ПРЕКРАТЯВАНЕ НА ДОГОВОРА**

**Чл. 27.** Настоящият договор се прекратява:

1.С окончателното (навременно, точно и пълно) изпълнение на всички задължения на страните по договора;

2.По взаимно съгласие между страните, изразено в писмена форма, с което се уреждат и последиците от прекратяването;

3.При настъпване на обективна невъзможност за изпълнение, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице;

4.При виновно неизпълнение на задълженията на една от страните по договора – с 14-дневно писмено предизвестие от изправната до неизправната страна;

5.При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ;**

6.При наличие на обстоятелствата по чл.118 от ЗОП.

**ХIII. ДРУГИ УСЛОВИЯ**

**Чл. 28.** Този договор не подлежи на изменение или допълнение, освен по изключение, в случаите по чл.116 от Закона за обществените поръчки.

**Чл. 29. (1)** Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените лица и са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**(2)** За валидни адреси на приемане на съобщения и уведомления, свързани с настоящия договор се смятат:

**ИЗПЪЛНИТЕЛ: ВЪЗЛОЖИТЕЛ:**

**Адрес: …………………. Адрес: Община Сопот**

**……………………………… ул.“Иван Вазов“ №34**

**тел: …………. тел……………**

**Електронна поща: ............ Електронна поща:** …………………

**(3)** При промяна на данните по предходната алинея, съответната страна е длъжна да уведоми другата в петдневен срок от настъпване на промяната. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**(4)** За дата на съобщението/уведомлението се смята:

1. датата на предаването - при ръчно предаване на съобщението/уведомлението
2. датата на пощенското клеймо на обратната разписка - при изпращане по пощата;
3. датата на приемането - при изпращане по факс/ електронна поща.

**Чл. 30**. За неуредените в настоящия договор въпроси се прилагат разпоредбите на действащото българското законодателство.

**Чл.31.** Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд в Република България.

Настоящият договор се състави и подписа в два еднообразни екземпляра - по един за всяка от страните.

Неразделна част от този договор са:

1. *Приложение № 1: Техническа спецификация и Планово задание за ОУПО;*
2. *Приложение № 2. Техническо предложение;*
3. *Приложение № 3: Ценово предложение.*

**ЗА ВЪЗЛОЖИТЕЛ: ЗА ИЗПЪЛНИТЕЛ:**

**КМЕТ НА ОБЩИНА СОПОТ**

 **/............................................/**

 **/** **Деян Филчев Дойнов /**

**ГЛАВЕН СЧЕТОВОДИТЕЛ:**

 **/** **…………………… /**